##### КОМИ РЕСПУБЛИКАСА ЛИЦЕНЗИЯ СЛУЖБА

### Коми Республика мутасын контрольно-кассöвöй машинаяс техническöя могмöдан шöринъясöн юридическöй кывкутысьясöс пасйöм кузя государственнöй услуга сетан административнöй регламент вынсьöдöм йылысь

«Коми Республикаса лицензия служба йылысь» Коми Республикаса Юралысьлöн 2009 во сора тöлысь 28 лунся 80 №-а Индöд, «Коми Республикаса лицензия службалöн öткымын юалöм йылысь» Коми Республикаса Правительстволöн 2009 во сора тöлысь 28 лунся 224 №-а Шуöм серти да «Государственнöй мог збыльмöдан (государственнöй услуга сетан) административнöй регламентъяс лöсьöдан да вынсьöдан пöрадок йылысь» Коми Республикаса Правительстволöн 2009 во урасьöм тöлысь 12 лунся 24 №-а шуöм збыльмöдöм могысь

ТШÖКТА:

1. Вынсьöдны Коми Республика мутасын контрольно-кассöвöй машинаяс техническöя могмöдан шöринъясöн юридическöй кывкутысьясöс пасйöм кузя государственнöй услуга сетан административнöй регламент содтöдын индöм серти.

2. Тайö Тшöктöдсö олöмö пöртöм бöрся кута видзöдны ачым.

## Юрнуöдысь С.А. Усачёв

Сыктывкар

2010 вося урасьöм тöлысь 15 лун

19-О №

ВЫНСЬÖДÖМА

Коми Республикаса лицензия службалöн

2010 во урасьöм тöлысь 15 лунся 19-О №-а тшöктöдöн

(содтöд)

**КОМИ РЕСПУБЛИКА МУТАСЫН КОНТРОЛЬНО-КАССÖВÖЙ МАШИНАЯС ТЕХНИЧЕСКÖЯ МОГМÖДАН ШÖРИНЪЯСÖН ЮРИДИЧЕСКÖЙ КЫВКУТЫСЬЯСÖС ПАСЙÖМ КУЗЯ ГОСУДАРСТВЕННÖЙ УСЛУГА СЕТАН АДМИНИСТРАТИВНÖЙ РЕГЛАМЕНТ**

**1. Панас**

1.1. Коми Республика мутасын контрольно-кассöвöй машинаяс техническöя могмöдан шöринъясöн юридическöй кывкутысьясöс пасйöм кузя государственнöй услуга сетан административнöй регламентыс (водзö – Регламент) индö, кутшöм кадколастö да кыдзи кутасны мунны Коми Республикаса лицензия службалöн административнöй действиеяс (административнöй процедураяс), кутшöм сылöн тэчас юкöдувъяс да чина йöз костын йитöд кутан пöрадокыс, а сiдзжö кыдзи кутö йитöдсö юридическöй кывкутысьяскöд, государственнöй власьт органъяскöд, учреждениеяскöд да организацияяскöд Коми Республика мутасын контрольно-кассöвöй машинаяс техническöя могмöдан шöринъясöн юридическöй кывкутысьясöс пасйöм кузя государственнöй услуга сетiгöн (водзö – государственнöй услуга).

1.2. Государственнöй услугасö сетö Коми Республикаса лицензия служба (водзö - Служба).

1.3. Государственнöй услугаыс сетсьö со мый серти:

- Россия Федерациялöн 2002 во вöльгым тöлысь 14 лунся 138-ФЗ №-а гражданскöй процессуальнöй кодекс (РФ-лöн законодательство собрание, 2002.11.18, 46 №, 4532 ст.);

- Россия Федерацялöн 2002 во сора тöлысь 24 лунся 95-ФЗ №-а арбитражнöй процессуальнöй кодекс (РФ-лöн законодательство собрание, 2002.07.29, 30 №, 3012 ст.);

«Россия Федерацияса гражданалысь шыöдчöмъяс видлалан пöрадок йылысь» 2006 во ода-кора тöлысь 2 лунся 59-ФЗ №-а Федеральнöй оланпас (РФ-лöн законодательство собрание, 2006.05.08, 19 №, 2060 ст.);

«Гражданалысь правояс да вöля торкалысь действиеяс да решениеяс ёрдын обжалуйтöм йылысь» Россия Федерациялöн 1993 во косму тöлысь 27 лунся 4866-1 №-а Оланпас (Российскöй газет, 89 №,1993.05.12);

«Коми Республикаса лицензия служба йылысь» Коми Республикаса Юралысьлöн 2009 во сора тöлысь 28 лунся 80 №-а Индöд (Коми Республикаса государственнöй власьт органъяслöн индöд-тшöктöмъяс, 2009.08.14, 26 №, 470 ст.);

«Коми Республикаса лицензия службалöн уджын öткымын юалöм йылысь» Коми Республикаса Правительстволöн 2009 во сора тöлысь 28 лунся 224 №-а Шуöм (Коми Республикаса государственнöй власьт органъяслöн индöд-тшöктöмъяс, 2009.08.14, 26 №, 475 ст.);

«Контрольно-кассöвöй машинаяс кузя ведомствокостса государственнöй экспертнöй комиссиялöн решениеяс йылысь» Россия Федерацияса госвотслужбалöн 1995 во ода-кора тöлысь 16 лунся ЮБ-6-14/276 №-а письмö (Контрольно-кассöвöй машинаяс, 1 №, 1995) (водзö – Положение);

«Контрольно-кассöвöй машинаяс техническöя могмöдан шöринъяс пасйöм йылысь» Коми Республикаса лицензия палаталöн 2003 во йирым тöлысь 22 лунся 47-0 №-а тшöктöд (Республика, 243-244 №, 2003.12.27).

1.4. Государственнöй услуга сетöмын помшуöмöн лоö:

- контрольно-кассöвöй машинаяс техническöя могмöдан шöринъясöн юридическöй кывкутысьясöс пасйöм кузя эскöдангижöд шыöдчысьлы сетöм (водзö – Эскöдангижöд);

- контрольно-кассöвöй машинаяс техническöя могмöдан шöринъясöн юридическöй кывкутысьясöс пасйыны öткажитöм йылысь шыöдчысьлы уведомление мöдöдöм (водзö - ККМ ТМШ);

- Эскöдангижöдö вежсьöмъяс пыртöм;

- Эскöдангижöдö вежсьöмъяс пыртны öткажитöм;

- Эскöдангижöд выльысь оформитöм;

- ККМ ТМШ-öн юридическöй кывкутысьöс пасйöмысь киритöм.

Сэк, кор государственнöй услуга сетöм бöрын примитöны шыöдчысьлы Эскöдангижöд сетöм йылысь решение, государственнöй услуга сетан процедура помасьö сыöн, мый шыöдчысьлы сетöны ККМ ТМШ-öн юридическöй кывкутысьöс пасйöм йылысь решение.

Сэк, кор государственнöй услуга сетöм бöрын примитöны ККМ ТМШ-öн юридическöй кывкутысьöс пасйыны öткажитöм йылысь решение, государственнöй услуга сетан процедура помасьö сыöн, мый шыöдчысьлы сетöны ККМ ТМШ-öн юридическöй кывкутысьöс пасйыны öткажитöм йылысь решение.

Сэк, кор государственнöй услуга сетöм бöрын примитöны Эскöдангижöдö вежсьöмъяс пыртöм йылысь решение, государственнöй услуга сетан процедура помасьö сыöн, мый шыöдчысьлы сетöны ККМ ТМШ-öн юридическöй кывкутысьöс пасйöм йылысь Эскöдангижöдö вежсьöмъяс пыртöм йылысь решение.

Сэк, кор государственнöй услуга сетöм бöрын примитöны Эскöдангижöдö вежсьöмъяс пыртны öткажитöм йылысь решение, государственнöй услуга сетан процедура помасьö сыöн, мый шыöдчысьлы сетöны ККМ ТМШ-öн юридическöй кывкутысьöс пасйöм йылысь Эскöдангижöдö вежсьöмъяс пыртны öткажитöм йылысь решение.

Сэк, кор государственнöй услуга сетöм бöрын примитöны Эскöдангижöд выльысь оформитöм йылысь решение, государственнöй услуга сетан процедура помасьö сыöн, мый шыöдчысьлы сетöны ККМ ТМШ-öн юридическöй кывкутысьöс пасйöм йылысь Эскöдангижöд выльысь оформитöм йылысь решение.

Сэк, кор государственнöй услуга сетöм бöрын примитöны ККМ ТМШ-öн юридическöй кывкутысьöс пасйöмысь киритöм йылысь решение, государственнöй услуга сетан процедура помасьö сыöн, мый шыöдчысьлы сетöны ККМ ТМШ-öн юридическöй кывкутысьöс пасйöмысь киритöм йылысь решение.

1.5. Юридическöй фактöн, мыйöн помасьö государственнöй услуга сетöмыс, лоö:

- ТМШ-öн юридическöй кывкутысьöс пасйöм йылысь Службаöн решение примитöм;

- ТМШ-öн юридическöй кывкутысьöс пасйöм йылысь Эскöдангижöдö вежсьöмъяс пыртöм йылысь Службаöн решение примитöм;

- ТМШ-öн юридическöй кывкутысьöс пасйöм йылысь Эскöдангижöд выльысь оформитöм йылысь Службаöн решение примитöм;

- ТМШ-öн юридическöй кывкутысьöс пасйöмысь киритöм йылысь Службаöн решение примитöм;

- ТМШ-öн юридическöй кывкутысьöс пасйыны öткажитöм йылысь Службаöн решение примитöм;

- ТМШ-öн юридическöй кывкутысьöс пасйöм йылысь Эскöдангижöдö вежсьöмъяс пыртны öткажитöм йылысь Службаöн решение примитöм;

- ТМШ-öн юридическöй кывкутысьöс пасйöм йылысь Эскöдангижöд выльысь оформитны öткажитöм йылысь Службаöн решение примитöм.

1.6. Государственнöй услуга босьтысьясöн лоöны оланпасöн урчитöм пöрадок серти Россия Федерация мутасын пасйöм да контрольно-кассöвöй машинаяс техническöя могмöдысь юридическöй кывкутысьяс, кодъяс шыöдчисны Службаö ККМ ТМШ-öн юридическöй кывкутысьöс пасйöм йылысь шыöдчöмöн (водзö – шыöдчысьяс).

**2. Государственнöй услуга збыльмöдан пöрадок дорö корöмъяс**

2.1. Гражданаöс государственнöй услуга сетан правилöяс йылысь юöртан пöрадок.

2.1.1. Служба йылысь юöр:

Службалöн места ин да пошта инпас: 167983, Республика Коми, Сыктывкар, Интернациональнöй ул., 108 к..

Шыöдчöмъяс мöдöдöм вылö электроннöй инпас:

E-mail: [lic@rkomi.ru](mailto:lic@rkomi.ru).

Службалöн официальнöй сайт: <http://lic.rkomi.ru>

Службалöн уджалан кад:

Выльлун - Четверг 8.45 - 18.00

Пекнича 9.00 - 17.00

Пажын вылö кост 13.00 – 14.00

Субöта - Вежалун Шойччан лун

Службалöн уна канала телефонъяс:

(8212) 24-24-92, 24-62-39.

2.1.2. Службалöн сайтын «Öтуввезын» (водзö – сайт) да Службалöн юöртан стендын тырвыйö юöртсьö государственнöй услуга сетан пöрадок йылысь.

Службалöн сайтын да юöртан стендын йöзöдöны татшöм юöртан материалъяс:

- ККМ ТМШ-öн юридическöй кывкутысьöс пасйöм вылö документ лыддьöг;

- места ин, «Öтуввезын» официальнöй сайт инпас, электроннöй пошта инпас, государственнöй да муниципальнöй органъяслöн уджалан кад йылысь юöр, государственнöй услуга босьтöм вылö кытчö шыöдчысьлы быть колö шыöдчыны.

2.1.3. Государственнöй услуга сетан юалöмъяс йылысь юöр, сы лыдын государственнöй услуга сетанног йылысь, шыöдчысь вермö босьтны:

веськыда Службаын;

гижöда шыöдчöмъяс серти;

телефон пыр;

электроннöй пошта пыр.

2.1.3.1. Гижöда шыöдчöмъяс серти консультация сетiгöн шыöдчöм вылö вочакывсö мöдöдöны пошта пыр шыöдчысьлöн инпас серти вылынджык сулалысь юрнуöдысьöн урчитöм кадколастö, кадколастсö кö абу урчитöма, сэки Службаö гижöда шыöдчöм воан кадпассянь 30 календарнöй лунысь оз дырджык кадколастö.

2.1.3.2. Сэк, кор шыöдчысь шыöдчö ачыс либö телефон пыр, Службаса специалистлы колö висьтавны ассьыс ов, ним, вич, чин да юкöнлысь ним.

Консультация сетiгöн Службаса специалистъяслы колö, воöм запрос серти, сетны юöр татшöм юалöмъяс кузя:

- юöртны воан номеръяс йылысь, мый улын Службаса делопроизводство системаын пасйöмаöсь государственнöй услуга сетан юалöмъяс кузя шыöдчöмъяс;

- юöртны сы йылысь, кутшöм тшупöдын видлалöны документъяссö;

- юöртны сы йылысь, кутшöм индöгъяс да вöзйöмъяс артмисны документъяслы экспертиза нуöдöм бöрын;

- юöртны сы йылысь, кутшöм нормативнöй правовöй актъяс эмöсь государственнöй услуга сетан юалöмъяс кузя, а стöчджыка кö, нормативнöй правовöй актлысь ним, номер, примитан кадпас;

- юöртны сы йылысь, кутшöм документъяс колöны государственнöй услуга сетöм вылö;

- юöртны сы йылысь, кутшöм Службалöн уджалан кадыс, телефонъясыс, электроннöй инпасыс, сайтыс;

Мукöд юалöмсö Служба видлалö сöмын лöсялана гижöда шыöдчöм подув вылын.

2.1.3.3. Электроннöй пошта пыр консультация сетiгöн тайö Регламентлöн 2.1.3.2 пунктöн индöм лыддьöг серти юалöмъяс вылö вочакывъяссö мöдöдöны шыöдчысьлöн электроннöй инпас серти Службаö шыöдчан кадпассянь 3 уджалан лунысь оз дырджык кадколастö.

Мукöд случай дырйи шыöдчöм вылö вочакывсö мöдöдöны электроннöй пошта пыр шыöдчысьлöн электроннöй инпас серти Службаö шыöдчан кадпассянь 30 календарнöй лунысь оз дырджык кадколастö.

2.2. Государственнöй услуга сетан кадколаст.

2.2.1. Документъяс сетiгöн да босьтiгöн шыöдчысьяслы позьö сулавны öчередьын 30 минутысь оз дырджык.

2.2.2. Государственнöй услуга вылö Службаын шыöдчысьлысь документъяс примитан да пасъян кадыс оз вермы лоны 60 минутысь дырджык.

2.2.3. Эскöдангижöд босьтöм вылö право эскöдысь документъяс прöверитан кадыс оз вермы лоны 15 минутысь дырджык.

2.2.4. Шыöдчысьöн сетöм шыöдчöмын да документъясын шыöдчысь йылысь юöръяслысь тырвыйöлунсö да стöчлунсö прöверитан кадколастыс оз вермы лоны шыöдчöм да сы дорö документъяс пасъян лунсянь 25 календарнöй лунысь оз сёрджык;

2.2.5. ККМ ТМШ-öн юридическöй кывкутысьöс пасйöм йылысь либö пасйыны öткажитöм йылысь решение примитöны шыöдчöм да сы дорö документъяс пасъян лунсянь 30 календарнöй лунысь оз сёрджык.

2.2.6. Эскöдангижöдö вежсьöмъяс пыртöм йылысь решение примитöны шыöдчöм да сы дорö документъяс пасъян лунсянь 30 календарнöй лунысь оз сёрджык.

2.2.7. Эскöдангижöд выльысь оформитöм йылысь решение примитöны шыöдчöм да сы дорö документъяс пасъян лунсянь 30 календарнöй лунысь оз сёрджык.

2.2.8. ККМ ТМШ-öн пасйöмысь киритöм йылысь решение примитöны ТМШ пасйöмысь киритöм йылысь решение кузя шыöдчöм пасъян лунсянь 30 календарнöй лунысь оз сёрджык татшöм случайяс дырйи:

а) кор Контрольно-кассöвöй машинаяс кузя ведомствокостса государственнöй экспертнöй комиссияын индöм кадколастö оз прöйдит ТМШ аттестация;

б) кор служба, вот органъяс, Россияса Госстандарт да сылöн мутас органъяс аддзöны Положение корöмъяслысь торкалöмъяс.

2.2.9. ККМ ТМШ-öн юридическöй кывкутысьöс пасйöм йылысь (пасйöмысь киритöм йылысь), вежсьöмъяс пыртöм йылысь Службаöн видлалöм вылö шыöдчöм да сы дорö содтöд документъяс примитан кадпасöн лоö Службаын документъяс примитан кадпас.

2.2.10. ККМ ТМШ-öн юридическöй кывкутысьöс пасйöм йылысь, Эскöдангижöдö вежсьöмъяс пыртöм йылысь, вежсьöмъяс пыртны öткажитöм йылысь Эскöдангижöд выльысь оформитöм йылысь уведомление либö ККМ ТМШ-öн юридическöй кывкутысьöс пасйыны öткажитöм йылысь уведомление öткажитан помкасö индöмöн гижöмöн мöдöдöны шыöдчысьлы лöсялана решение примитан лунсянь 3 уджалан лунысь оз дырджык кадколастö**.**

2.2.11. Эскöдангижöд оформитöны лöсялана решение примитан лунсянь 3 уджалан лунöн.

2.2.12. Эскöдангижöд сетöны дон босьттöг Эскöдангижöд оформитöм бöрын 1 уджалан лунöн.

2.2.12. Эскöдангижöд ыстöны пошта пыр решение примитан лунсянь 3 уджалан лунöн сэк, кор документ пошта пыр мöдöдöм йылысь эм гижöда шыöдчöм.

2.3. Государственнöй услуга сетöмын öткажитöм вылö подув лыддьöг.

Государственнöй услуга сетöмын öткажитöм вылö подувъяс**:**

- шыöдчысьöн сетöм документъясын юöрыс абу стöч либö дзугöма;

- шыöдчысьясыс оз лöсявны корöмъяслы да условиеяслы, кутшöмъясöс индöма Россия Федерацияса Госвотслужблöн 1995 во ода-кора тöлысь 16 лунся ЮБ-6-14/276 №-а письмööн.

2.4. Государственнöй услуга сетан местаяс дорö корöмъяс.

2.4.1. Государственнöй услуга сетан местаяслы колö лöсявны шыöдчысьяслы да чина йöзлы Россия Федерацияса законодательствоöн индöм комфортнöй условиеясöн могмöдан, сы лыдын вермытöмъяслы государственнöй услугаяс босьтöм вылö правоясöн могмöдан корöмъяслы.

2.4.2. Службаса зданиелöн шöр пыранiнö колö öшöдны юöр сетан табличка (вывеска), кöнi сетöма Служба йылысь татшöм юöр:

нимыс коми да роч кыв вылын;

юридическöй инпас;

уджалан кад.

Шыöдчысьяссянь документъяс примитан местаяс (9,7 №№ кабинетъяс) колö оборудуйтны пызанъясöн да улöсъясöн, телефонöн, ксероксöн, вылыс паськöм вылö шкапöн да канцтöваръясöн (карандаш, ручка, бумага), а сiдзжö могмöдны татшöм печатайтöм материалъясöн:

- государственнöй услуга сетöм вылö колана документ лыддьöгöн;

- государственнöй услуга сетöм кузя методическöй вöзйöмъясöн;

- государственнöй услуга сетöмысь законодательствоöн урчитöм öктас мынтöм вылö банковскöй реквизитъясöн;

- документъяс оформитöм вылö образецъясöн;

- шыöдчöм бланокъясöн;

- тайö Регламентöн.

Виччысьöм вылö да документъяс примитöм вылö жыръяссö колö индыны лöсьыдъясöс, тырмымöн местаясöн.

Виччысьöм вылö местаяс колö оборудуйтны улöсъясöн. Виччысян места лыд индыссьö удж серти да зданиеö найöс инавны позянлун серти, но оз вермы лоны 5 местаысь этшаджык.

2.5. Государственнöй услуга босьтöм вылö колана документ лыддьöг.

2.5.1. ККМ ТМШ-öн юридическöй кывкутысьöс пасйöм вылö Службаö сетöны документъяс, кутшöмъясöс индöма «Контрольно-кассöвöй машинаяс техническöй могмöдан шöринъясöс пасйöм йылысь» Коми Республикаса лицензия службалöн 2003 во йирым тöлысь 22 лунся 47-0 №-а тшöктöдöн.

2.5.2. Эскöдангижöдö вежсьöмъяс пыртöм вылö Службаö сетöны произвольнöя гижöм шыöдчöм да индöм вежсьöмъяссö эскöдысь документъяс:

- контрольно-кассöвöй машинаяс техническöя могмöдöм да дзоньталöм йылысь генеральнöй поставщиккöд(яскöд) сёрнитчöм(яс) копияяс;

- контрольно-кассöвöй машинаяслысь модель лыддьöг, кутшöмъясöс генеральнöй поставщикъяс да ТМШ костын сёрнитчöмъяс серти примитöны техническöя могмöдöм да дзоньталöм вылö;

- сы йылысь, мый став документация комплектыс эм, кутшöмъясöс вöзйö генеральнöй поставщик контрольно-кассöвöй машинаяслы техническöя могмöдöмсö да дзоньталöмсö бура нуöдöм могысь, предприятиесянь справка, мый эскöдöма поставщикöн;

- сы йылысь, мый оборудование да мерайтан приборъяс эмöсь, кутшöмъясöс вöзйö генеральнöй поставщик контрольно-кассöвöй машинаяс техническöя могмöдöм, программируйтöм, диагностика нуöдöм да дзоньталöм вылö, предприятиесянь справка, мый эскöдöма поставщикöн;

- сы йылысь, мый эмöсь специалистъяс, кодъяс велöдчисны поставщик дорын либö велöдöм вылö поставщикöн сетöм правоа организацияын, предприятиесянь справка, мый эскöдöма постащикöн;

2.5.3. Эскöдангижöд выльысь оформитöм вылö сэк, кор вежсьö предприятиелöн ним, сiйöс реорганизуйтöны, вежöны сылысь места инсö, а сiдзжö эскöдангижöд воштiгöн эскöдангижöдсö выльысь оформитöны предприятиесянь шыöдчöм подув вылын индöм вежсьöмъяссö либö эскöдангижöд воштöмсö эскöдысь документъяс содтöмöн.

2.5.4. ККМ ТМШ-öн юридическöй кывкутысьöс пасйöмысь киритöм вылö шыöдчысь сетö Службаö произвольнöя гижöмöн ККМ ТМШ-öн юридическöй кывкутысьöс пасйöмысь киритöм йылысь шыöдчöм.

2.5.5. Государственнöй услуга босьтöм вылö колана документъяссö Службаö вермö сетны шыöдчысьöс петкöдлысь либö найöс позьö мöдöдны пошта пыр пуктöм документъяс описьöн.

2.5.6. Шыöдчысьяссянь корны документъяс, мый абу индöма тайö Регламентöн, оз позь.

2.6. Государственнöй услугаысь сьöм оз босьтсьы.

**3. Административнöй процедураяс**

Государственнöй услуга сетöмö пырöны татшöм административнöй процедураяс (Административнöй процедура нуöдан блок-схема сетöма 1 содтöдын):

- документъяс примитöм да пасйöм;

- Эскöдангижöд босьтöм вылö сетöм документъяслысь тырвыйöлунсö да стöчлунсö прöверитöм;

- лöсялана решениеяс примитöм;

- примитöм решение йылысь шыöдчысьлы уведомление мöдöдöм;

- Эскöдангижöд оформитöм;

- Эскöдангижöд сетöм.

**3.1. «Документъяс примитöм да пасйöм»**

**административнöй процедура**

3.1.1. «Документъяс примитöм да пасйöм» процедура заводитöм вылö подувнас лоö: шыöдчысьöн шыöдчöмöн да тайö Регламентлöн 2.5.1 пунктын индöм документъясöн Службаö шыöдчöм.

3.1.2. Документъясöн комплект вермö шыöдчысь сетны ачыс либö мöдöдны пошта пыр документъяс описьöн.

Государственнöй услуга сетöм вылö воöм шыöдчöмсö да документъяссö примитöны öтув юкöнса специалистъяс опись серти, копиясö кодлысь индöм шыöдчöмсö да документъяссö примитан кадпас йылысь пасöн мöдöдöны (сетöны) шыöдчысьлы.

Документъяссö пасйöны Службаын öтув юкöнса специалистъяс делопроизводство кузя инструкция серти найö воан лунö пасъян номер сетöмöн.

3.1.3. Сэк, кор сетöны документ копияяссö нотариальнöя эскöдтöг, öтув юкöнса специалист öтластитö документ копияяссö налöн збыль экземпляръяскöд да эскöдö аслас кырымпасöн овсö да инициалъяссö индöмöн.

3.1.4. Воöм документъяссö делö восьтöм могысь вурöны выль папкаö, сэк, кор шыöдчысьлöн делöыс эм нин, воöм документъяссö вурöны сылöн делöö.

3.1.5. Оформитöм делöсö шыöдчöмöн да документъясöн öтув юкöнса специалист сетö лицензия юкöнö Службаö шыöдчöм да документъяс воан лунö.

3.1.6. Процедура збыльмöдан медыджыд кадколаст – 1 уджалан лун.

3.1.7. Административнöй процедуралöн помшуöмöн лоö оформитöм делöсö лицензия да контроль юкöнö мöдöдöм.

3.1.8. Процедура збыльмöдöм вöсна кывкутысьöн лоö öтув юкöнса специалист.

**3.2. «Эскöдангижöд босьтöм вылö сетöм документъяслысь тырвыйöлунсö да стöчлунсö прöверитöм» административнöй процедура**

3.2.1. «Эскöдангижöд босьтöм вылö сетöм документъяслысь тырвыйöлунсö да стöчлунсö прöверитöм» процедура заводитöм вылö подувнас лоö лицензия да контроль юкöнö государственнöй услуга сетöм йылысь шыöдчöм да документъяс воöм.

3.2.2. Лицензия да контроль юкöнса начальник пасйö шыöдчöмсö да документъяссö, индö юкöнса специалистъяс пиысь кывкутысь специалистöс да сетö сылы документъяссö прöверитöм вылö.

3.2.3. Кывкутысь специалист сетöм документъяслы вöчö экспертиза сы вылö:

- тырвыйöсь-ö да стöчöсь-ö юöръясыс, кутшöмъяс эмöсь шыöдчöмын да тайö Регламентлöн 2.5.1 пункт серти сетöм документъясын;

3.2.4. Сетöм документъяслысь тырвыйöлунсö да стöчлунсö прöверитöм подув вылын кывкутысь специалист дасьтö медводдза кывкöртöд (водзö – кывкöртöд) сы вылö, лöсялöны (оз лöсявны) сетöм документъясыс öнiя законодательстволöн корöмъяслы 5 уджалан лунöн;

3.2.5. Медводдза кывкöртöд сетöны видлалöм вылö Службаса юрнуöдысьлы.

Службаса юрнуöдысьлöн резолюция серти кывкутысь специалист дасьтö лöсялана документъяс (ККМ ТМШ-öн юридическöй кывкутысьöс пасйöм, Эскöдангижöдö вежсьöмъяс пыртöм йылысь, ГМШ пасйöмысь киритöм йылысь, ККМ ТМШ-öн юридическöй кывкутысьöс пасйыны öткажитöм йылысь решение).

Сэк, кор шыöдчöмсö гижöма тайö Регламентöн индöм корöмъяс торкöмöн, сетöм документъясын абуöсь Регламентлöн 2.5.1 пунктын индöм документъяс, кывкутысь специалист дасьтö шыöдчöм оформитöмын торкöмъяс быть бырöдöм да (либö) тырмытöм документъяс быть сетöм йылысь юöртана письмö.

Юöртана письмöсö кырымалö Службаса юрнуöдысь да öтув юкöнса специалист мöдöдö пошта пыр Службаса юрнуöдысьöн сiйöс кырымалан лун бöрын мöд лунысь оз сёрджык.

3.2.6. Процедура збыльмöдан медыджыд кадколаст:

- ККМ ТМШ-öн юридическöй кывкутысьöс пасйигöн – шыöдчöм да документъяс воан лунсянь 27 календарнöй лун;

- ККМ ТМШ-öн юридическöй кывкутысьöс пасйöм йылысь эскöдангижöдö вежсьöмъяс пыртiгöн – шыöдчöм да документъяс воан лунсянь 27 календарнöй лун;

- ККМ ТМШ-öн юридическöй кывкутысьöс пасйöм йылысь Эскöдангижöд вылысь оформитiгöн – шыöдчöм да документъяс воан лунсянь 27 календарнöй лун;

- шыöдчысьлöн аслас шыöдчöм кузя ККМ ТМШ-öн юридическöй кывкутысьöс пасйöмысь киритiгöн – 27 календарнöй лун.

Процедуралöн помшуöмöн лоö: ККМ ТМШ-öн юридическöй кывкутысьöс пасйыны позянлун йылысь, ККМ ТМШ-öн юридическöй кывкутысьöс пасйыны öткажитöм, эскöдангижöдö вежсьöмъяс пыртöм, эскöдангижöдö вежсьöмъяс пыртны öткажитöм йылысь, эскöдангижöд вылысь оформитöм йылысь, эскöдангижöд выльысь оформитны öткажитöм йылысь итогöвöй кывкöртöд лöсьöдöм, кутшöмöс визируйтö юрнуöдысь.

**3.3. «Лöсялана решениеяс примитöм»**

**административнöй процедура**

3.3.1. «Лöсялана решениеяс примитöм»процедура заводитöм вылö подувнас лоö: специалистлöн итогöвöй кывкöртöд, кутшöмöс визируйтö юрнуöдысь.

3.3.2. Службаса юрнуöдысьöн итогöвöй кывкöртöд видлалöм бöрын кывкутысь специалист вермас лöсьöдны татшöм решениеяс:

- ККМ ТМШ-öн юридическöй кывкутысьöс пасйöм йылысь решение;

- ККМ ТМШ-öн юридическöй кывкутысьöс пасйыны öткажитöм йылысь решение;

- ККМ ТМШ-öн юридическöй кывкутысьöс пасйöм йылысь эскöдангижöдö вежсьöмъяс пыртöм йылысь решение;

- эскöдангижöдö вежсьöмъяс пыртны öткажитöм йылысь решение;

- эскöдангижöд выльысь оформитöм йылысь решение;

- эскöдангижöд выльысь оформитны öткажитöм йылысь решение;

- ККМ ТМШ-öн юридическöй кывкутысьöс пасйöмысь киритöм йылысь решение.

3.3.3. Кывкутысь специалист решениекöд öттшöтш дасьтö лöсялана решение примитöм йылысь уведомление (сы лыдын сэк, кор примитöма öткажитöм йылысь решение öткажитöмын помкаяссö индöмöн).

Дасьтöм документъяссö сетöны юрнуöдысьлы кырымалöм вылö найöс дасьтан лунö.

3.3.4. Административнöй процедура збыльмöдан медыджыд кадколаст – Службаса юрнуöдысьöн итогöвöй кывкöртöд кырымалöмсянь 2 уджалан лун.

3.3.5. Службаса юрнуöдысьöн решение кырымалöм бöрын шыöдчысьлысь делöсö сiйö жö луннас сетöны öтув юкöнö, медым водзö нуöдны решениеяс пасйöм, ККМ ТМШ-öн юридическöй кывкутысьöс пасйöм, примитöм решение йылысь уведомление мöдöдöм, Эскöдангижöд сетöм кузя удж.

3.3.6. Административнöй процедуралöн помшуöмöн лоö Службаса юрнуöдысьöн кырымалöм решение.

**3.4. «Примитöм решение йылысь шыöдчысьлы уведомление мöдöдöм» административнöй процедура**

3.4.1. «Примитöм решение йылысь шыöдчысьлы уведомление мöдöдöм» процедура заводитöм вылö подувнас лоö:

- ККМ ТМШ-öн юридическöй кывкутысьöс пасйöм йылысь (пасйыны öткажитöм йылысь);

- ККМ ТМШ-öн юридическöй кывкутысьöс пасйöм йылысь эскöдангижöдö вежсьöмъяс пыртöм йылысь;

- ККМ ТМШ-öн юридическöй кывкутысьöс пасйöмысь киритöм йылысь решение примитöм.

3.4.2. Службалöн öтув юкöнса шöр специалист Службаöн ККМ ТМШ-öн юридическöй кывкутысьöс пасйöм йылысь (пасйыны öткажитöм йылысь) решение примитöм бöрын 3 уджалан лунöн мöдöдö шыöдчысьлöн инпас серти примитöм решение йылысь уведомление.

3.4.3. Сэк, кор примитöны ККМ ТМШ-öн юридическöй кывкутысьöс пасйöм йылысь эскöдангижöдö вежсьöмъяс пыртöм йылысь решение либö ККМ ТМШ-öн юридическöй кывкутысьöс пасйöмысь киритöм йылысь решение, примитöм решение йылысь уведомление мöдöдöны шыöдчысьлöн инпас серти Службаöн лöсялана решение примитöм бöрын 3 уджалан лунöн.

3.4.5. Административнöй процедуралöн помшуöмöн лоö шыöдчысьлы примитöм решение йылысь уведомление мöдöдöм.

3.4.6. Процедура збыльмöдöм вöсна кывкутысьöн лоö öтув юкöнса шöр специалист.

**3.5. «ККМ ТМШ-öн юридическöй кывкутысьöс пасйöм йылысь эскöдангижöд оформитöм» административнöй процедура**

3.5.1. «ККМ ТМШ-öн юридическöй кывкутысьöс пасйöм йылысь эскöдангижöд оформитöм» процедура заводитöм вылö поувнас лоö:

- ККМ ТМШ-öн юридическöй кывкутысьöс пасйигöн – ККМ ТМШ-öн юридическöй кывкутысьöс пасйöм йылысь юрнуöдысьöн кырымалöм решение;

- ККМ ТМШ-öн юридическöй кывкутысьöс пасйöм йылысь эскöдангижöдö вежсьöмъяс пыртiгöн – ККМ ТМШ-öн юридическöй кывкутысьöс пасйöм йылысь эскöдангижöдö вежсьöмъяс пыртöм йылысь юрнуöдысьöн кырымалöм решение.

3.5.2. Эскöдангижöдсö оформитö öтув юкöнса специалист 1 уджалан лунöн Службаса öтув юкöнса медыджыд специалист-экспертöн öтув юкöнö шыöдчысьлöн делö воан лунсянь.

3.5.3. ККМ ТМШ-öн юридическöй кывкутысьöс пасйöм йылысь эскöдангижöдö пасйöны татшöм юöръяс:

- пасъян номер;

- эскöдангижöд сетысь орган;

- юридическöй кывкутысь;

- юридическöй кывкутысьлöн ин;

- удж нуöдан инпас;

- контрольно-кассöвöй машинаяслöн модель, кутшöмъясöс примитöма техническöя могмöдöм вылö;

- удж збыльмöдан условиеяс.

3.5.4. ККМ ТМШ-öн юридическöй кывкутысьöс пасйöм йылысь эскöдангижöдсö кырымалö Службаса юрнуöдысь, эскöдöны канпас печатьöн да сетöны öтув юкöнö.

3.5.5. Административнöй процедуралöн помшуöмöн лоö ККМ ТМШ-öн юридическöй кывкутысьöс пасйöй йылысь эскöдангижöд оформитöм.

3.5.6. Процедура збыльмöдöм вöсна кывкутысьöн лоö öтув юкöнса медыджыд специалист-эксперт.

**3.6. «ККМ ТМШ-öн юридическöй кывкутысьöс пасйöм йылысь эскöдангижöд сетöм» административнöй процедура**

3.6.1. «ККМ ТМШ-öн юридическöй кывкутысьöс пасйöм йылысь эскöдангижöд сетöм» процедура заводитчöм вылö подувнас лоö ККМ ТМШ-öн юридическöй кывкутысьöс пасйöм йылысь эскöдангижöд оформитöм.

3.6.2. Тайö Регламентса 3.6.1. пунктын индöм документсö сетö шыöдчысьлы либö сiйöс уполномочитöм мортлы (эм кö эсканпас да эмöсь кö мортöс эскöдысь документъяс) Службалöн öтув юкöнса шöр специалист шыöдчан лунö роспись улö.

3.6.3. Сэк, кор эм гижöда шыöдчöм сы йылысь, медым мöдöдны тайö Регламентлöн 3.6.1. пунктын индöм документъяссö пошта пыр, ККМ ТМШ-öн юридическöй кывкутысьöс пасйöм йылысь эскöдангижöд мöдöдöны пошта пыр заказнöй письмööн уведомлениеöн 3 уджалан лунöн.

3.6.4. Административнöй процедуралöн помшуöмöн лоö:

- ККМ ТМШ-öн юридическöй кывкутысьöс пасйöм йылысь эскöдангижöд шыöдчысьлы сетöм.

3.6.5. Шыöдчысьлы документ сетöм бöрын, мый индöма тайö Регламентлöн 3.6.1. пунктын, делöсö делопроизводство кузя инструкция серти вуджöдöны Службаса архивö.

3.6.6. Процедура збыльмöдöм вöсна кывкутысьöн лоö öтув юкöнса шöр специалист.

4. Государственнöй услуга сетöм бöрся видзöдан пöрадок да формаяс

4.1. Сы бöрся, кыдзи Службаса специалистъяс быд лун пыдди пуктöны да збыльмöдöны тайö административнöй регламентлысь да государственнöй услуга олöмö пöртöм вылö корöмъяс индысь мукöд нормативнöй правовöй актлысь положениеяс, а сідзжö кыдзи Службаса кывкутысь чина йöз примитöны решениеяс, веськыда видзöдö юрнуöдысь.

4.2. Государственнöй услугаяс тырвыйö да колана ногöн сетöмлы планöвöй прöверкаяссö нуöдö Службаса юрнуöдысь öтчыдысь кварталнас. Планысь öтдор прöверкаяссö Службаса юрнуöдысь нуöдö гражданалöн шыöдчöмъяс подув вылын.

4.3. Государственнöй услуга сетігöн примитöм (вöчöм) решениеясысь да могъяс збыльмöдöмысь (могъяс збыльмöдтöмысь) законодательствоöн индöм серти кывкутöны гражданскöй служащöйяс.

4.4. Сэк, кор Службаса юрнуöдысь дорö шыöдчöны граждана, налöн öтувъяс да организацияяс, государственнöй услуга тырвыйö да колана ногöн сетöм бöрся планысь öтдор прöверка нуöдöм вылö вермöны котыртны комиссияяс, кытчö пыртасны гражданаöс, общественнöй öтувъясöс да организацияясöс петкöдлысьясöс.

**5. Чина мортлысь могъяс збыльмöдöмсö (могъяс збыльмöдтöмсö), а сідзжö государственнöй услуга сетігöн сыöн примитöм решениесö обжалуйтан пöрадок**

5.1. Шыöдчысьлöн эм право ёрдöдз обжалуйтны государственнöй услуга сетiгöн могъяс збыльмöдöмсö (могъяс збыльмöдтöмсö) да примитöм (збыльмöдöм) решениеяссö.

5.2. Ёрдöдз обжалуйтны вермöны, кор государственнöй услугасö сетöны оз качественнöя либö государственнöй услугасö оз сетны.

5.3. Ёрдöдз обжалуйтан процедура заводитöм вылö подувнас лоö Службаö шыöдчöм (норасьöм) воöм, мый пасйöны Службаса öтувъя юкöнын да сiйö воан луннас либö мöд луннас сетöны Службаса юрнуöдысьлы, кодi примитö шыöдчöм (норасьöм) кузя служебнöй прöверка нуöдöм йылысь решение да индö служебнöй прöверка нуöдöм да шыöдчöм (норасьöм) вылö вочакыв дасьтöм вöсна кывкутысьöс.

5.4. Службаса уджалысьясöн да чина йöзöн тайö административнöй регламентлысь положениеяс торкалöм йылысь юöрсö позьö мöдöдны электроннöй пошта пыр: E-mail: lic@rkomi.ru, а сiдзжö юöртны телефон пыр, уна канала телефон номеръяс пыр: (8212) 24-24-92, 24-62-39, 24-35-90.

5.5. Шыöдчöм (норасöм) вермöны кольны вочакывтöг сэк, кор:

5.5.1. Шыöдчöмын (норасьöмын) абу сетöма шыöдчысь йылысь, кодi мöдöдöма шыöдчöмсö, юöрсö да пошта инпассö, мый серти колö сетны вочакыв.

5.5.2. Шыöдчöмын (норасьöмын) эмöсь ёрччана либö увтыртана кывъяс, чина мортлöн, а сiдзжö сылöн семьяö пырысьяслöн олöмлы, дзоньвидзалунлы да эмбурлы грöзитöм.

5.5.3. Шыöдчöмсö (норасьöмсьö) он вермы лыддьыны.

5.5.4. Шыöдчöмын (норасьöмын) эм юалöм, мый вылö унаысь нин вöлi сетлöма гижöмöн вочакыв водзынджык мöдöдлöм шыöдчöмъяскöд (норасьöмъяскöд) йитöдын, да та дырйи шыöдчöмын (норасьöмын) оз вайöдсьыны выль помкаяс да лоöмторъяс.

5.5.5. Шыöдчанторыс (норасянторыс) абу.

5.6. Шыöдчысьлöн шыöдчöм (норасьöм) мöдöдсьö Службаса юрнуöдысьлы.

5.7. Шыöдчысьлöн эм право босьтны гижöмöн шыöдчöм (норасьöм) подулалöм да видлалöм вылö колана юöр да документъяс тайö административнöй регламентлöн 2.2.1.-2.2.3. пунктъяслöн положениеяс серти.

5.8. Шыöдчöмъяс (норасьöмъяс) примитöны Службалöн инпас кузя да уджалан кадö, мый индöма тайö администраивнöй регламентлöн 2.2.1 пунктын. Шыöдчöмъяс (норасьöмъяс) примитöм вöсна кывкутö Службалöн öтув юкöнса консультант.

5.9. Шыöдчöм (норасьöм) видлавсьö гижöмöн шыöдчöм пасъян лунсянь 30 календарнöй лунöн.

5.10. Ёрдöдз обжалуйтан помшуöмöн лоö шыöдчöмын (норасьöмын) индöм юалöмъяс серти гижöмöн вочакыв.

5.11. Могъяс збыльмöдöмсö (могъяс збыльмöдтöмсö) да решениеяссö, мый олöмö пöртöма да примитöма государственнöй услуга сетiгöн, обжалуйтöм кузя шыöдчöм объективнöя да ас кадö видлалöм вöсна кывкутö Службаса чина морт, кодi кырымалiс шыöдчöм (норасьöм) вылö вочакыв.

5.12. Шыöдчысь вермö государственнöй услугаяс олöмö пöртігöн примитöм решениеяссö, а сідзжö чина йöзлысь могъяс збыльмöдöмсö (могъяс збыльмöдтöмсö) обжалуйтны ёрд пöрадок серти Россия Федерацияса арбитражнöй процессуальнöй законодательствоöн индöм кадколастö.

Тайö Регламент дорö

1 №-а содтöд

КОНТРОЛЬНО-КАССÖВÖЙ МАШИНАЯС ТЕХНИЧЕСКÖЯ МОГМÖДАН ШÖРИНЪЯСÖН ЮРИДИЧЕСКÖЙ КЫВКУТЫСЬЯСÖС ПАСЙÖМ КУЗЯ ГОСУДАРСТВЕННÖЙ УСЛУГА СЕТIГÖН ДЕЙСТВИЕЯСЛÖН СЬÖРСЬÖН-БÖРСЬÖН МУНАН

БЛОК-СХЕМА

|  |
| --- |
| Шыöдчысь –  Россия Федерацияса юридическöй кывкутысьяс – пасйöмаöсь оланпасöн урчитöм пöрадок серти Россия Федерация мутасын да нуöдöны контрольно-кассöвöй машинаяс техническöя могмöдöм кузя удж, кодъяс шыöдчисны Службаö контрольно-кассöвöй машинаяс техническöя могмöдан шöринöн юридическöй кывкутысьöс пасйöм йылысь шыöдчöмöн |

|  |
| --- |
| Коми Республикаса лицензия служба –  пасйö шыöдчöмъяс:  - ККМ ТМШ-öн юридическöй кывкутысьöс пасйöм йылысь (произвольнöй форма);  - ККМ ТМШ-öн юридическöй кывкутысьöс пасйöм йылысь эскöдангижöдö вежсьöмъяс пыртöм йылысь (произвольнöй форма);  - ККМ ТМШ-öн юридическöй кывкутысьöс пасйöм йылысь эскöдангижöд выльысь оформитöм йылысь (произвольнöй форма);  - ККМ ТМШ-öн юридическöй кывкутысьöс пасйöмысь киритöм йылысь (произвольнöй форма).  **Видзöдö öтув юкöнса начальник**  Процедура збыльмöдан медыджыд кадколаст – документъяс примитiгöн 1 уджалан лун |

|  |
| --- |
| Эскöдангижöд босьтöм вылö сетöм документъяслысь тырвыйöлунсö да стöчлунсö прöверитöм  **Видзöдö лицензия да контроль юкöнса начальник**  Процедура збыльмöдан медыджыд кадколаст:  - ККМ ТМШ-öн юридическöй кывкутысьöс пасйигöн – шыöдчöм да став колана документ воан лунсянь 27 календарнöй лун;  - ККМ ТМШ-öн юридическöй кывкутысьöс пасйöм йылысь эскöдангижöдö вежсьöмъяс пыртiгöн – шыöдчöм да став колана документ воан лунсянь 27 календарнöй лун;  - ККМ ТМШ-öн юридическöй кывкутысьöс пасйöм йылысь эскöдангижöд вылысь оформитiгöн – шыöдчöм да став колана документ воан лунсянь 27 календарнöй лун;  - ККМ ТМШ-öн юридическöй кывкутысьöс пасйöмысь киритiгöн – шыöдчöм да став колана документ воан лунсянь 27 календарнöй лун. |

|  |  |  |  |  |
| --- | --- | --- | --- | --- |
| 1 | 2 | 3 | 4 | 5 |
| Контрольно-кассöвöй машинаяс техническöя могмöдан шöринöн юридическöй кывкутысьöс пасйöм йылысь решение примитöм  **Видзöдö лицензия да контроль юкöнса начальник**  Административнöй процедура збыльмöдан медыджыд кадколаст – шыöдчöм да став колана документ воан лунсянь 30 календарнöй лун | Контрольно-кассöвöй машинаяс техническöя могмöдан шöринöн юридическöй кывкутысьöс пасйöм йылысь эскöдангижöдö вежсьöмъяс пыртöм йылысь решение примитöм  **Видзöдö лицензия да контроль юкöнса начальник**  Административнöй процедура збыльмöдан медыджыд кадколаст – шыöдчöм да став колана документ воан лунсянь 30 календарнöй лун | Контрольно-кассöвöй машинаяс техническöя могмöдан шöринöн юридическöй кывкутысьöс пасйöм йылысь эскöдангижöд выльысь оформитöм йылысь решение примитöм  **Видзöдö öтув юкöнса начальник**  Административнöй процедура збыльмöдан медыджыд кадколаст – шыöдчöм да став колана документ воан лунсянь 30 календарнöй лун | Контрольно-кассöвöй машинаяс техническöя могмöдан шöринöн юридическöй кывкутысьöс пасйöмысь киритöм йылысь решение примитöм  **Видзöдö лицензия да контроль юкöнса начальник**  Административнöй процедура збыльмöдан медыджыд кадколаст – шыöдчöм да став колана документ воан лунсянь 30 календарнöй лун | ККМ ТМШ-öн юридическöй кывкутысьöс пасйыны; ККМ ТМШ-öн юридическöй кывкутысьöс пасйöм йылысь эскöдангижöдö вежсьöмъяс пыртны; ККМ ТМШ-öн юридическöй кывкутысьöс пасйöм йылысь эскöдангижöд выльысь оформитны öткажитöм йылысь решение примитöм  **Видзöдö лицензия да контроль юкöнса начальник**  Административнöй процедура збыльмöдан медыджыд кадколаст – шыöдчöм да став колана документ воан лунсянь 30 календарнöй лун |

|  |  |
| --- | --- |
| Контрольно-кассöвöй машинаяс техническöя могмöдан шöринöн юридическöй кывкутысьöс пасйöм йылысь эскöдангижöд оформитöм  **Видзöдö öтув юкöнса начальник**  Процедура збыльмöдан медыджыд кадколаст – решение примитан лунсянь 3 уджалан лун | Примитöм решение йылысь шыöдчысьлы уведомление мöдöдöм  **Видзöдö öтув юкöнса начальник**  Процедура збыльмöдан медыджыд кадколаст – решение примитан лунсянь 3 уджалан лун |

|  |
| --- |
| ККМ ТМШ-öн юридическöй кывкутысьöс пасйöм йылысь эскöдангижöд сетöм  **Видзöдö öтув юкöнса начальник**  Процедура збыльмöдан медыджыд кадколаст:  Сэк, кор шыöдчысь либö сiйöс уполномочитöм морт (эм кö эсканпас да эмöсь кö мортöс эскöдысь документъяс) шыöдчöны Службаö, Эскöдангижöд сетсьö шыöдчан лунö роспись улö.  Сэк, кор эм гижöда шыöдчöм сы йылысь, медым мöдöдны документъяссö пошта пыр, Эскöдангижöд мöдöдöны пошта пыр заказнöй письмööн уведомлениеöн 3 уджалан лунöн. |

Исакова 30 205 пас